SI UTUH HANDIL
Oleh: Nada Tersesat
Subuh nintu utuh ne duduk di bawah puhun katapi, sambil basandar di puhun, taguring sakalinya utuh ne. Sakalinya pulang, pas disuduk urang utuh naya. Mati ae utuh neh. Lalu utuh dibawa kuliling naraka.
Pertama utuh ditawari hukuman tatak lidah. Utuh kada mau. Kedua, mata di cungkil, tatap utuh kada hakun juwa. Lalu utuh maliat urang berandam dibanyu tinja. Dalamnya se dada ja!
“Nah, nyaman ngene siksaannya, barandam wara di banyu tinja! Aku maambil ngene ja nah jar utuh!”
Lalu utuh barandam. Hanyar ja berandam, utuh mandangar peluit.
Priiitttt…, “Sadang sudah istirahatnya!” jar urang di pinggir sambil mambawa cacatuk gasan mamukuli nang malawan. “Wahini juwa, banyalam samunyaan!”
“Akayah ae, kira berandam wara, sakalinya banyalam!” jar utuh.
Kada lawas mandabuk buah katapi gugur matan atas, kana kapala utuh. Tabangun utuh ne matan mimpi. Dilihatinya awak bakuncalak wan banyu nang babau, labih babau pada banyu tinja di mimpinya.
“Akayah ae, hanyar mimpi, balum lagi kanyataannya,” jar utuh dalam hati. Sambil bulik handak batobat ka rumah wan minta ampun wan kuitan.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn